R5dwMg/zh-wiki-yue-long huggingface dataset:
為咗加強家長同老師之間嘅溝通，家長教師會於1995年1月成立。家教會舉辦好多活動，例如閱讀會，中一新生適應週、春茗、教育機構參觀交流、舊生分享演講等，構成學校生活極重要嘅一部分。呢啲活動都好受學生歡迎，當中唔少更係以學生作為中堅分子，協辦籌劃嘅。
1996年9月，學校嘅田徑場同足球場急需重新鋪設。喇沙基金會喺家長教師會嘅協助下，共籌得超過五百萬港元，並得到香港賽馬會捐助同等嘅金額。重鋪計劃於1998年10月完成，設施改名為喇沙書院·香港賽馬會田徑及足球場。
1998年12月，學校主辦咗第三屆亞太區喇沙會教育會議，接待約130個與會者。呢次會議決定成立香港喇沙會辦公室，以譚瑪士修士為召集人，聯繫喇沙會喺香港成立嘅各個機構同埋佢嘅成員。2004年12月，超過150名喇沙會修士同學生來到香港參加第七屆亞太區喇沙青年會議，由校長譚瑪士修士主持，主題係「共同以信仰帶出服務」。
喇沙書院舊生會由世界各地嘅喇沙書院舊生所組成。舊生來自社會各個階層，係支持學校嘅重大力量。多年來，舊生會多次為學校籌集經費，用嚟改善校園環境，並以喇沙書院為中心，搭建咗一個寬闊嘅人才網絡。透過佢哋同學生嘅不斷交流，提高學生嘅個人質素。
由於學校嘅設施遠多過香港一般標準中學，香港政府並無為保養呢啲設施提供額外資助。為咗維修及更新呢啲設施，校方經常要籌集大量資金。有見及此，法蘭西斯修士同舊生於1992年成立喇沙基金會，協助校方處理有關資助設施保養嘅問題。
一直以來，學校嘅校長都由喇沙會修士擔任。喺香港修改咗相關嘅教育法例之後，中學校長必須喺60歲卸任。然而，近年喇沙會嘅修士多數被派去發展中地區協助當地嘅教學工作，導致已發展地區，例如香港，缺少適合擔任校長嘅年輕修士。
2001年，四名喇沙書院嘅學生喺同一屆香港中學會考中攞到十優嘅佳績。2003年，喇沙書院嘅學生喺會考共攞到501個優，創下自香港舉辦首屆會考以來嘅紀錄。2005年會考，三名喇沙書院學生攞到十優成績，另有六名學生攞到九優或八優佳績。
喺大型嘅校際運動比賽中，特別係每年三月喺灣仔舉行嘅校際田徑總決賽，某些年級嘅學生唔駛上堂，改為去灣仔組成龐大嘅支持團隊。學生由學生會內閣成員率領叫喊口號，又大唱校歌同其他鼓勵歌曲，揮動校旗，以鼓舞田徑隊嘅士氣。
索尼音樂娛樂，簡稱索尼音樂或SME，係索尼旗下音樂事業群，總部喺美國紐約市，係全球第二大唱片公司，亦係全球三大唱片公司之一。2019年8月1號，索尼音樂娛樂同索尼/聯合電視音樂出版合併做索尼音樂集團。
Southern All Stars喺1978年成團，自創團以嚟推出眾多膾炙人口嘅專輯，亦都好頻繁咁喺日本各縣市搞演唱會。1992年9月12號到13號，適逢中日建交20年，樂隊首次離開日本，去中國北京嘅首都體育館開演唱會，而呢次亦係樂隊唯一一次唔喺日本搞嘅演唱會。
雖然Southern All Stars出道咁耐以嚟幾乎未曾喺海外開演唱會，不過佢同另一個日本歌手中島美雪都係最經常用嚟做粵語翻唱日文歌曲嘅歌手，並喺80年代中期開始令唔少香港翻唱嘅歌手出名，尤其是張學友首《每天愛你多一些》更加喺1991年大部份時間盤踞叱咤903流行榜，長達38個禮拜，至今仍然未有任何新歌可以打破呢個紀錄。
除咗翻唱作品之外，Southern All Stars嘅作品更影響到香港嘅樂隊同作曲人嘅音樂創作。2023年6月27號，香港樂隊Beyond成員之一嘅黃家強喺佢嘅Facebook個人專頁話，佢嘅二哥黃家駒生前曾經參考一啲出名嘅樂隊和歌手作曲，其中有一首長達4分39秒嘅樣板歌更喺2022年俾網民上載去Youtube而首次曝光，當時隻卡式帶上標示個作品名係「Southern All Stars」，即係指當時嘅樣板係參考咗Southern All Stars嘅歌曲風格而創作嘅作品。
佢細個一直住響東京都，後嚟因為老豆係國鐵員工嘅緣故，所以佢十三歲個陣搬去英國倫敦到住，響個度佢聽咗好多西方音樂，對佢後嚟嘅音樂生涯影響好大。佢響十五歲返翻日本，之後搬去佢老豆出世嘅地方高知市。不過因為老豆個份工搞到佢要經常轉校，所以佢響學校畀人蝦，令到佢一度好想自殺。
黎明詩係香港女歌手同電影演員，第十四屆十大中文金曲最有前途新人獎銅獎得主，活躍於1990年代，1998年嫁畀銀行高層Eric Fung後淡出娛樂圈，做過兩年保險，至2004年婚姻出現問題。2017年同老公分居期間出櫃，認同Kelly啱啱開始咗。
故仔嘅主角係一個想做天下第一劍士嘅後生仔，佢叫做鐵劍。有一日，佢同老豆劍十郎響熱帶雨林入面修練劍術，但就因為畀大猩猩追擊而被逼要匿響運香蕉嘅箱入面走返日本。響機場，劍十郎見到老友峰雷藏同埋佢個女沙也加，所以劍十郎就送咗鐵劍去峰雷藏屋企，而自己就去修練劍術。
輸咗爾場仗嘅鬼丸猛好傷心咁返到屋企，點知唔小心搵到收埋響屋企嘅風神劍，因為畀風神侵蝕咗佢嘅內心，所以佢變咗做一隻鬼。鬼丸猛帶住風神劍同鐵劍打多次，結果鐵劍輸咗。爾個時候，峰老太太話畀鐵劍知鬼丸猛發生咩嘢事，重同佢講話只有雷神劍先至係同風神劍一個Level。
佢哋去同某一座山，結果出奇咁搵到雷神劍，重撞見生存咗四百年嘅出名劍術家宮本武藏。但就響同一時間，鬼丸猛用風神劍，令到傳說入面嘅八鬼、佐佐木小次郎、三好政康、風魔小太郎、天草時貞、石川五右衛門、武藏坊辨慶同埋松尾芭蕉復活，企圖阻止鐵劍攞到雷神劍。
響鐵劍同鬼丸猛再一次決鬥嘅時候，雖然鐵劍砍斷咗風神劍，但係雷神劍上面嘅雷神珠就畀鬼丸猛攞走咗，只可以搵龍神珠嚟代替雷神珠，所以鐵劍一班人走勻全日本去搵，而鬼丸猛周不時都會復活啲日本古代劍士嚟阻止佢。直至到鐵劍盲莊莊，攞唔到龍神珠但就攞到龍神劍，所以鬼丸猛又同佢打多次。
如果輝夜公主要恢愎原本個樣，就要吸收龍女後人嘅時間。咁啱，沙也加正正就係龍女後人。所以，沙也加畀輝夜公主吸收咗佢嘅時間，輝夜公主又都恢愎咗原本個樣。但就係響爾個時候，鐵劍同鬼丸猛罕有咁聯手打低輝夜公主，重封咗佢響地球入面，沙也加恢愎咗。
任職地產公司嘅力同地盤工頭全分別因衝動犯事，被判入獄。二人獄中相遇，經了解後化敵為友，更結識咗樂於助人嘅社工珊。之後力刑滿出獄，本來想重新開始，但被連番白眼，喺岳母嘅冷嘲熱諷下，一時意氣同老婆儀分居。
另一方面，全出獄後同力開設裝修公司，昔日同倉囚犯紛紛投靠，公司業務漸有起色。之後力更得年嘅幫助，重獲專業資格，有機會重新振作，但為咗個人聲譽同前途，而逐漸疏遠一眾釋囚。全獨力難撐，裝修公司陷入困境，但好彩得到珊嘅鼓勵，二人患難見真情。
劇集拍攝期間，有一場戲通告突然改早，結果佘詩曼遲咗18分鐘，結果張永豪就追著佢嚟鬧，鬧佢「淨係識帶塊嘢返工」，事後佘詩曼向高層表明以後拍劇唔想再見到佢，多年後記者再問及事件，佘詩曼仍然話「對於一個素質咁差嘅人，我唔想作任何評價。
《滾滾紅塵》係1990年一齣港產片，嚴浩導演，作家三毛編劇，林青霞、秦漢主演。影片獲得臺灣第27屆金馬獎最佳劇情片、最佳導演、最佳女主角、最佳女配角、最佳攝影、最佳美術設計、最佳造型設計獎、最佳配樂獎。
詹志民，原名詹志文，係香港商業電台DJ，曾經俾同台DJ森美戲稱「方人方面方剛」，喺《森美小儀山寨王》時代，名為Leo。但係為配合電台節目《空中喱民》，所以將「文」字改為「民」。並人稱「四方果」，一度俾森美喺《森美移動》中喺Yahoo!
佢喺葵涌葵盛邨長大，2001年向俞琤自薦加入商業電台，喺林海峰嘅節目《好世界》中，負責其中一個15分鐘嘅遊戲環節。其後喺森美同阮小儀嘅節目《森美小儀dot dot dot》中擔任副手，跟過卓韻芝學習劇本創作。
電台認為佢同森美同埋阮小儀夾得到，正式加入佢哋嘅節目《森美小儀dot dot dot》。再加入森美嘅週末遊戲節目《森美移動》，其後更加有個人節目《Pat Pat Leo》，2005年同張家豐夾埋做節目《空中喱民》，後來有個人音樂節目《Chi Man's Choice》，開始喺商業電台抬頭。
主角雖然唔係游家人，但都算同游家有關。藉由一間屋嘅裝潢設計譜寫出一段戀曲，男主角係游家阿媽張秀蘭嘅大學學弟、餐飲大王Alex，已經喺第四集出過場，女主角係爺爺游博文嘅世侄女、室内建築設計師Kelly。
套劇原裝有36集，有國語版同粵語版。香港無綫電視將套劇粵語版剪輯成30集，安排喺翡翠台播。2019年12月24號，本劇响myTV SUPER播嘅第一至三季國語版本、翡翠台版本同埋粵語足本版全部落架，懷疑同當年香港修例風波期間嘅警民衝突或者本劇版權有關。
電視台攝制隊無意中拍到軍裝巡邏小隊警員喺街頭被阿元率領嘅悍匪重創，一名警員更向匪徒舉手投降，令到香港市民嘩然。為咗重整士氣，全香港3萬名警察誓要捉拿疑犯歸案。重案組督察阿恆追蹤阿元至一幢大廈，正要行動嗰時，副指揮官Rebecca就打算將整個行動現場直播。
Rebecca力勸阿元投降，但係兩幫歹徒聯手對抗警察，談判間阿元愛上Rebecca。混亂下，阿恆成功救出人質，但係阿元亦同另一幫悍匪嘅阿頭阿春成功逃脫。Rebecca從阿元死咗嘅同黨仍然喺通話狀態嘅手提電話中，追蹤到阿元嘅位置。
Rebecca從未見過阿元本人，而當阿元準備過馬路離開，追蹤佢嘅Rebecca就大意噉俾阿元挾持。阿恆想追上營救，但係阿元就一次又一次擊退阿恆。阿元帶住Rebecca去殺富豪目標，但警察憑Rebecca身上嘅微型攝影機追蹤嚟到，令阿元行動失敗。
呢套戲嘅背景為北宋宋仁宗趙禎年間。趙禎貪戀女色，唔理朝政，唔識軍事，發動同遼國、西夏等嘅戰爭，導致北宋百姓民不聊生。西夏趁北宋兩線作戰同國力睏乏，進攻北宋，此時，楊家將已經單單剩返楊宗保，佢鎮守邊關因為龐太師唔發援兵兵力不足而慘死沙場，楊宗保嘅老婆穆桂英為報夫仇帶領楊門女將浴血沙場，展開同西夏、遼國嘅戰爭。
呢套戲之中，大娘、二娘、三娘同五娘都壯烈犧牲。楊三娘董月娥，喺保護佘太君同眾將士躲避火球過水澗嘅時候，負責善後而壯烈犧牲。楊五娘以佛珠為武器，喺漫天黃沙嘅戰場上萬箭穿心而死。楊七娘遇箭雨襲擊，避唔切死咗。
霹靂州，係馬來西亞嘅十三個州屬之一，亦係馬來西亞半島11個州當中第2大州，面積大約21000平方公里。霹靂州響馬來亞半島西面，北面同泰國接壤，東面有吉蘭丹州同彭亨州、南面係雪蘭莪州，西面係馬六甲海峽。
根據2015年馬來西亞人口普查，霹靂州總人口有2,477,700人，係馬來西亞人口第5多嘅州屬。非馬來西亞公民有74,200人。喺馬國公民之中，1,314,400人係馬來人、713,000人係華人、293,300人係印度人，亦有72,300人係屬於其他馬來西亞土著族群。
喺2010年，人口大約有2,299,582人，馬來人有1,212,700人、華人有675,517人、印度人有274,631人，另外亦有62,877人係其他馬來西亞土著。霹靂州曾經係英國政府喺FMS管理下人口最多嘅州，但仲未喺錫礦行業衰落中恢復過嚟。
怡保離北面嘅檳城大約165公里，距離南面首都吉隆坡大約205公里。霹靂州入面同通去其他州屬道路四通八達，南北大道貫穿住州入面各大小城鎮，南北大道由怡保南部收費站到怡保北部收費站呢段14.7公里路段係免費路段。
馬來亞鐵道係霹靂州嘅鐵路經營者，提供幾個火車客運服務通往霹靂州同其他州屬。州內車站包括丹絨馬林、美冷、仕林河、宋溪、打巴路、金寶、華都牙也、怡保、他昔、和豐、江沙、硝山、太平、甘文丁、峇眼色海同巴里文打，其中怡保火車站係州入面最大嘅車站，喺怡保市舊街場嘅邦里馬武吉甘當華合路，臨近有美丹傑埠內巴士總站、怡保大草場同馬來西亞郵政公司怡保總行。
呢個情況促使霹靂州政府將州入面嘅經濟藍圖轉向更高價值嘅生產業。喺20世紀80年代中葉，好多台灣嘅電子公司都被吸引到斯里並同九洞工業區。但係到咗90年代，大部分工廠都搬去人均收入較馬來西亞低嘅中國。馬來西亞汽車生產商普騰亦喺丹戎馬林設立汽車工業城，成為全馬汽車產量最高嘅工廠。
怡保，舊時亦叫壩羅，係馬來西亞霹靂州嘅首府，隸屬於怡保市政廳。面積有643平方公里，2010年人口有737,861。怡保市西北面係江沙，東面係金馬侖高原，南面係金寶，西南面係華都牙也。怡保距離首都吉隆坡大約180公里，距離柔佛居鑾有476公里，檳城州喬治市就有123公里。
沙撈越，又叫砂拉越，以前叫砂磱越、砂朥越、砂勞越、砂羅越、砂撈越或沙撈越，簡稱砂或者砂州。係馬來西亞喺婆羅洲嘅其中一個州，另一個係東北面沙巴州，亦係全馬面積最大嘅州。沙撈越北面包圍住汶萊，而東面同南面就係印尼嘅加里曼丹。
地理上，沙撈越州喺婆羅洲西北，東北面同沙巴州相鄰，並以林夢省將汶萊呢個獨立國家隔成兩部分。沙撈越全境屬於熱帶雨林氣候，熱帶雨林密布，全州最高點係毛律山，有2,423米高。拉讓江發源地喺依蘭山脈，係沙撈越一條重要河流，亦係馬來西亞最長嘅河，佢支流上面嘅巴貢水電站係東南亞大型水電站之一。
省以下分為由縣長領導嘅縣，縣以下又分為由沙撈越行政官領導嘅副縣。截至2015年，成個州一共分咗40個縣。砂州各個省、縣都設有發展官一職，發展官嘅職責係推行轄區嘅發展項目。沙撈越州各個省每一條村嘅村長都係由州政府任命。
沙撈越州海岸線有750公里長，其中北部海岸線隔斷住大約150公里海岸線屬於汶萊領土。沙撈越同加里曼丹之間由婆羅洲中央山脈隔開。呢啲山脈喺北部更加高聳，而最高最陡峭嘅係峇南河源頭附近，即係巴杜拉威山同姆祿山。
而毛律山係沙撈越最高峰。蘭卑爾山國家公園以各種形式瀑布而出名。其中喺姆祿山國家公園嘅沙撈越洞廳係世界上最大地下洞穴大廳。呢個國家公園入面其他景點包括鹿洞，亦係世界上最大洞穴通道 以及擁有東南亞最大洞穴系統嘅清水洞。
沙撈越一般分咗三個生態區。其中沿海地區地勢平坦，由沼澤、濕地同平原組成。沙撈越海灘包括古晉嘅巴西班讓海灘 同埋達邁海灘、民都魯嘅丹絨巴都海灘 同埋丹絨羅邦公園 同美里嘅夏威夷沙灘。其中多數市鎮都喺沿海地帶或者河流側近，包括古晉同詩巫嘅港口喺河流側近，距離海岸有一段距離。
沙撈越境入面主要河流有沙撈越河、魯巴河、沙里巴斯河同拉讓江等。沙撈越河係流經古晉省嘅主要河流。拉讓江係馬來西亞最長嘅河流，佢嘅長度加埋支流巴類河總長度大約563公里。巴南河、林夢河同大老山河都係流入汶萊灣。
沙撈越屬於熱帶雨林氣候，並有東北季風同西南季風兩個季風季節。東北季風喺11月至2月之間出現，帶嚟好多雨水，而西南季風嘅降雨量相對較少。除咗呢兩個季風，沙撈越全年氣候穩定。每日平均溫差大致上係由朝早嘅23 °C到下晝嘅32 °C。
沙撈越可以分成兩種地質，第一種地質係巽他板塊，由魯巴河發源並往西南延伸，形成沙撈越西南端。仲有一個係地槽區域，由魯巴河往東北延伸，形成沙撈越中部同北部地區。沙撈越南端最古老嘅巖石係片岩，由石炭紀同二疊紀時形成，而呢個區域最後生嘅火成岩係安山岩，主要喺古晉省三馬丹。
世界範圍入面嘅高密度物種雨林亦喺沙撈越生長。呢個州有大約185種哺乳動物、530種鳥類、166種蛇、104種蜥蜴同113種兩棲動物。另外仲有19％哺乳動物、6％鳥、20％蛇同32％蜥蜴屬於特有物種。呢啲物種可以喺保護區入面揾到。
沙撈越仲有2000種樹種、1000種蘭花、757種蕨類植物同260種棕櫚。呢個州仲有瀕危絕種動物，其中包括婆羅洲象、長鼻猴、婆羅洲猩猩同犀牛。馬當野生動物中心）、實蒙古野生動物護育中心同蘭紮恩地茂野生保護區 以佢哋嘅猩猩保護計劃出名。
達郎沙當國家公園以海龜保護措施出名。觀鳥活動可以喺唔同國家公園入面進行，包括姆魯山國家公園、蘭卑爾山國家公園、 和西米拉遙國家公園。美里－實務地珊瑚礁國家公園嘅珊瑚礁比較出名、 同加丁山國家公園大王花比較出名。
沙撈越州政府頒布若干法律，以保護森林同瀕危野生物種，其中包括1958年森林條例、 1998年野生動物保護條例 同沙撈越自然公園和自然保護區條例。 受保護物種有猩猩、綠海龜、飛狐猴同管道犀鳥。根據1998年野生動物保護條例，沙撈越原居民被賦予權限來獵取有限野生動物，但唔應該擁有超過5公斤嘅肉。
沙撈越森林部喺1919年成立，以保護森林資源。自從沙撈越伐木業喺國際社會受到批評，州政府決定縮減沙撈越森林部，又喺1995年創建沙撈越林業公司。沙撈越生物多樣性中心喺1997年成立，負責保存、保護、同維持生物多樣性長期發展。
根據2015年馬來西亞人口調查，沙撈越一共有2,636,000人，係馬來西亞人口第四多嘅行政區。但係沙撈越面積好大，佢嘅人口密度亦係全馬來西亞最低，平均每平方千米只有20人。2000至2010年期間，平均每年人口增長率係1.
沙撈越有超過40個民族，各自有自己語言、習俗同文化。主要城市或者市鎮嘅種族係馬來人、馬蘭諾人以及華人，仲有少部份由家鄉去城市打工嘅比達友人同伊班人。沙撈越主要有六大種族，佢哋係伊班族、馬來人、華人、比達友族、馬蘭諾族同埋烏魯人。
達雅族術語通常用嚟指伊班族同比達友族。呢啲術語通常喺民族主義嘅情況中使用。2015年，馬來西亞聯邦政府承認「達雅族」係官方形式嘅術語。 馬來西亞土著係指喺馬來西亞半島、沙撈越同沙巴嘅馬來人同其他土著群體。
沙撈越有745,400個伊班族人，係全婆羅洲最多。伊班族亦叫海達雅族。大部份伊班族人信奉基督教。伊班族一開始住喺拉讓盆地附近，但係布魯克王朝軍事行動之後，伊班族續漸遷移到沙撈越北邊。伊班族傳統房屋多數係長屋，獵頭習俗盛行時，長屋亦係一個防禦單位。
今日長屋仍然係家庭象徵式符號。以前伊班族會將人分為三等，分別係「有錢又勇敢嘅人」、「一般人」同埋「奴隸」。不過喺布魯克時期，伊班社群改組為正式職位，例如本固魯同天猛公。伊班族仍然保留好多傳統習俗同信仰，例如死人節同豐收節
中國商人喺公元六世紀左右第一次到沙撈越地區。依家嘅沙撈越華人好多群體係布魯克時期移民。中國移民初期喺富含金礦嘅石隆門擔任勞工而唔係從事採礦，石隆門係19世紀上半葉沙撈越華人移民人數最多嘅地方。1857年以劉善邦為首領嘅12華人礦工公司發起咗反對布魯克王朝嘅起義，但最終以失敗告終。
將近有四千多名華人喺起義失敗之後畀人殺害，1861年石隆門只剩低4戶人家。沙撈越華人中有好多唔同方言民系，包括廣府民系、福州民系、客家民系、閩南民系、潮州民系同興化民系。主要節日有中元節同新年，主要信奉佛教同基督教。
大部份古晉華人都住喺沙撈越河附近，亦係後來嘅古晉唐人街。黃乃裳喺1901年帶住族人到詩巫定居，住喺拉讓江附近。華人之來去美里嘅煤礦坑同油田工作。沙撈越華人受過中國國民黨同之後中國共產黨影響，之後喺1963年接受沙撈越民族主義意識形態。
沙撈越馬來人傳統職業係漁民，佢哋以前沿河定居，依家多數搬入城市。從事職業遍布各行各業，其中銀製品、銅製品、木雕同紡織品比較出名。有啲馬來人村莊喺瑪格麗塔堡附近河邊，古晉清真寺後面，以及山都望山山腳下面。
有關沙撈越馬來人由來，有幾個唔同理論。據說係布魯克第一次用呢個詞語嚟稱呼住喺海邊嘅沙撈越穆斯林原居民。不過又唔係所有沙撈越穆斯林都係馬來人，大部份馬蘭諾族亦信伊斯蘭教。其他理論認為馬來人係喺馬來群島嚟、中東，或者係文化同宗教改變之後嘅沙撈越原居民。
馬蘭諾人原本住喺沙撈越，其中大部份住喺木膠濱海小鎮，傳統上馬蘭諾人住喺高屋度，之後馬蘭諾人適應馬來人生活後，住喺村莊嗰度。馬蘭諾人工作多半係漁夫、造船者同工匠。馬蘭諾人本來信仰係異教，會慶祝考爾節，但係依家多數馬蘭諾人係穆斯林。
比達友族主要住喺沙撈越南部，包括倫樂、石隆門、西連、巴達旺。佢哋亦叫做陸達雅族因為傳統居住地喺石灰巖山區嘅陡峭。佢哋由幾個子族群組成，包括查格依、比亞達同瑟拉高，但係各個子族群所講嘅方言並唔相通。 所以佢哋嘅共同語言係英語同馬來語。
烏魯人喺伊班語中意思係「住喺上遊嘅人」。呢個包括好多住喺沙撈越內陸上遊生活嘅部落，包括弄巴灣族、本南族、比薩揚人、肯雅族、加央族、加拉畢族同伯拉灣語族。 佢哋以前曾經係獵頭族，大多住喺巴里奧、布拉甲、巴卡拉蘭同巴南河流域沿岸。
雖然伊斯蘭教係聯邦官方宗教，但係沙撈越州無官方宗教。但係阿都拉曼耶谷就任首長期間，沙撈越州憲法被修訂，令到馬來西亞最高元首成為沙撈越嘅伊斯蘭教首領，並授權州議會通過關於伊斯蘭教事務法律。有咗呢種規定，沙撈越州可以制定任何伊斯蘭教政策，亦可以創立伊斯蘭政府機構。
沙撈越係馬來西亞唯一一個基督徒人數超過穆斯林嘅州屬。1848年，英國國教會最早嚟到沙撈越宣教，之後到天主教會同1903年嘅衛理公會。基督教最初喺華人社群中流傳，然後先喺原本信泛靈論嘅土著間傳播。沙撈越其他基督信仰宗派有婆羅洲福音教會 同浸禮宗。
原居民好似伊班族、比達友族同烏魯人都開始信基督宗教，雖然佢哋仲保留一啲傳統宗教儀式。好多穆斯林係馬來族、馬蘭諾族同卡揚族。馬來西亞華人主要信奉佛教、道教同中國民間信仰 。沙撈越其他小規模宗教有巴哈伊信仰、印度教、錫克教 同泛靈論。
1963年至1974年間，由於時任沙撈越州首席部長史蒂芬·甘隆寧甘反對喺沙撈越州使用馬來語，英語係沙撈越州唯一法定語言。1974年，新任首席部長阿都拉曼耶谷採納馬來語同英語都係沙撈越州官方語言，並將學校教學語言由英語改為馬來語。
喺沙撈越州使用嘅馬來語亦叫做沙撈越語或者沙撈越馬來語，係沙撈越馬來人同其他土著主要使用語言。沙撈越語係一種同馬來西亞半島馬來語有唔同嘅方言。伊班語亦喺沙撈越34%人口中通用。比達友語設有6種主要方言，喺沙撈越10%人口中通用。
國民陣線嘅前身係1951年成立嘅聯盟，當時嘅目的係爭取馬來亞脫離英國獨立。1955年，聯盟喺當時嘅立法議會選舉攞到絕大比數嘅議席。到1963年馬來亞獨立打後，聯盟一直把持住馬來亞嘅政權。但係到1969年，聯盟遭受挫敗，得票率第一次唔過半，反對派當時嘅慶祝遊行更加演變成聯盟同反對派支持者嘅流血衝突，史稱五一三事件。
呢種模式嘅合作維持咗將近50年，但係2018年第14屆馬來西亞下議院選舉國民陣線慘敗，馬來西亞政權第一次交替，國陣成員黨紛紛退出，甚至走去同新執政嘅希望聯盟合作，成員一個個咁走，最後又還原返以前聯盟三大黨嘅規模。
《想見你》係2019年推出嘅一套臺灣電視劇，由導演黃天仁執導，編劇簡奇峯、林欣慧，柯佳嬿、許光漢、施柏宇同顏毓麟做主角。呢套劇係華聯國際出品、福斯傳媒集團同三鳳製作，而且得到文化部影視及流行音樂產業局補助新臺幣2,200萬元。
某日，黃雨萱收到一個神祕嘅包裹，入面有一部陳舊嘅卡式帶機同埋一餅伍佰專輯《愛情的盡頭》錄音帶。響巴士度返屋企嘅時候，佢通過Walkman收聽《Last Dance》嘅時候就瞓咗。突然之間，呢首歌將佢帶到1998年，跟住落嚟就係一個叫做陳韻如嘅高中女生，一個同自己外表一模一樣嘅女仔。
電視原聲帶由滾石唱片製作，實體專輯響2020年5月6號正式發行。《想見你》嘅歌曲完全配合戲劇度身訂造，劇中亦穿插多首1990年代嘅華語流行歌，以配合角色心境，重勾起許多戲迷嘅青春回憶。三鳳製作為咗取得音樂授權，同幾間唱片公司接觸，最終因滾石唱片擁有許多1990年代嘅經典歌曲而決定同佢合作，滾石唱片亦幫劇集度身訂造五首歌曲。
製作人陳芷涵表示，同中文劇名相比，自己更偏愛英文劇名《Someday or One Day》。響電視原聲帶第一次嘅製作會議之中，陳芷涵提出咗希望有一首主題曲可以用英文歌呈現嘅諗法，曲名就叫〈Someday or One Day〉，因為佢覺得歌名幾啱晒穿越時空嘅感覺，Someday代表嘅係未來某一日，One Day可以係而家或者係過去嘅某一日。
陳嘉庚創立《南洋商報》，一方面係為自己嘅商業開辟宣傳渠道，另一方面係為華人商業服務，推動教育事業。喺《本報開幕之宣言》陳嘉庚認為無近代嘅商業經營同管理嘅學識，教育就無從辦得好，無良好嘅教育設施，國家就談唔上興旺，呢個既係定名為《南洋商報》嘅意義。
因為1931年發生咗九一八事變，激發《南洋商報》喺1932年將午報改成早報，以第一時間向讀者反映中國戰事。翌年，即1933年8月，《南洋商報》進行改組，脫離陳嘉庚有限公司，由李光前、林慶年同李玉榮等人承辦注冊做有限公司。
而喺呢個大前提入面，胡愈之說「商報」係採取無黨無派嘅立場，所謂無黨無派，唔係反對任何黨、任何派，更加唔係要消滅任何黨，任何派，而係要使各黨各派無黨派一致團結起嚟，為抗日救國進行抗爭。所以無黨無派嘅立場，就係團結嘅立場，就係統一戰爭嘅立場。
木村拓哉係日本演員兼歌手，偶像組合SMAP成員。佢嚮日本東京都出世，千葉縣長大，而家已婚，老婆係工藤靜香，生咗兩個女。拓哉俾Fans封做「日劇天王」，而嚮日劇佢先後同山口智子、松隆子、常盤貴子、柴崎幸、竹內結子合作過。
故仔講到東晉時期，女扮男裝嘅祝英臺去讀書，識到梁山伯，兩人好夾，但梁山伯一路都唔知祝英臺係女仔，到佢知嗰時祝英臺已經被逼要嫁人，梁山伯傷心到死咗，祝英臺去到佢墳頭殉情，最後兩個人嘅魂魄變咗做一對蝴蝶。
臺灣歌手陳芳語話過，佢喺2018年參加呢個節目嘅時候，面對唔少唔愉快事件，包括製作組侵犯佢人權私隱、偷拍佢同其他女性參加者換衫、講咗自己唔食肉但依然畀佢食兔肉、純粹為節目效果唔畀佢同其他參加者睏覺，同埋逼佢認做中國人。
趙堯珂係中華人民共和國女演員同歌手，四川成都人，喺三藩市大學金融系畢業，可米國際影視旗下團體KOGIRLS成員之一，團內擔任副唱。曾先后出席《謊言西西里》全球首映禮同《刺客列傳》首播發佈會。喺網絡劇《國民老公》飾演宋相思一角引起關注。
呢個節目吸引咗一啲中國演藝製作人嘅目光，其中正式買咗版權嘅有騰訊視頻製作嘅《創造101》，但亦有一啲中國演藝節目被指未經同意抄襲《PRODUCE 101》而引發爭議，其中包括《偶像練習生》、《加油！美少女》。
係臺灣男藝人，有阿美族血統。佢嘅Fans叫小鋼盔。曾經係臺灣男團SpeXial團員，喺隊入面負責主唱，但係喺2019年9月19號正式退出。佢喺新北市致理科技大學度畢業。佢依家做緊《娛樂百分百》嘅主持，憑著參與其中一個環節《凹嗚狼人殺》增加咗唔少人氣。
《我型我秀》，係中國上海上騰娛樂有限公司舉辦嘅一個大型娛樂選秀節目，主要喺東方衛視播出。根據嗰時做環球唱片公司總裁許智偉嘅講法，舉辦嗰個節目嘅初衷係為唱片公司挖掘新星，同希望活動本身可以直接掙錢。嗰個節目喺2004年開始，直到2009年已舉辦6屆。
好多人將呢個節目同幾乎同時舉辦嘅超級女聲等節目比較，但實際亦為有志參賽者提供咗好多機會。同時，2005年超級女聲季軍張靚穎曾經喺2004年參加嗰個節目海選被淘汰，2005年參加超級女聲海選失敗嘅路爽，重喺2006年通過咗我型我秀嘅海選而提供咗好多機會去參賽。
2007年，我型我秀唔再延續過去3年嘅選歌手模式，而係選拔音樂劇演員。但一年後因為廣電總局出臺限制歌唱類選拔節目，原先節目內容改成綜藝節目。節目將參賽選手分做3組，分別由3位出名音樂人帶隊，進行音樂三國嘅對決。
首屆冠軍張杰出咗2張專輯後再次參加選秀《快樂男聲》，從而喺中國選秀史上誕生咗「回鍋肉」呢個名，「回鍋肉」指參加過大型選秀比賽同獲得優異成績嘅人再次回爐參加比賽嘅人，之後都指喺娛樂圈混跡多年同小有名氣嘅人再次參加選秀節目嘅人，再後都指凡參加過選秀比賽而唔出名嘅人一直繼續回爐參加比賽嘅人。
《Black or White》係美國唱作人米高積臣嘅歌。呢隻歌由史詩唱片喺1991年11月11號作為第八張錄音室專輯《Dangerous》嘅第一隻單曲發行。佢同Bill Bottrell一齊填詞、作曲同製作。
《Angel》係加拿大唱作人Sarah McLachlan嘅歌。呢隻歌第一次收錄喺佢第四張錄音室專輯《Surfacing》。歌名有時被寫錯做《In the Arms of an Angel》或者《Arms of the Angel》。
幾經交涉後，佢控告台灣多間音樂、版權公司侵權，但去到2022年，台北地檢署調查發現就發現王治平同呢啲公司訂立契約，呢啲公司喺授權時間本來就可以合法使用，而合法使用嘅範圍亦包括呢啲音樂平台。就算音樂公司之後唔再授權畀呢啲音樂平台，但之前嘅授權效力仍然存在。
《Better Man》係英國歌手Robbie Williams嘅歌。喺2001年年尾，喺佢嘅專輯《Sing When You're Winning》最尾一隻歌發行。隻歌剩係喺澳洲、新西蘭同拉丁美洲發行。
羅比·威廉斯，係英國男歌手、詞曲作家、音樂家同唱片製作人。喺英國史德福郡特倫特河畔斯托克出世，攞過葛萊美獎提名、多次贏到全英音樂獎嘅英國創作歌手。佢喺1989年開始演藝生涯，佢喺15歲加入流行樂嘅接招合唱團做舞者兼歌手，喺1995年離團，開始單飛生涯。
《何以笙簫默》係一部2015年上映嘅中國大陸都市愛情片。電影主題曲《默》係由尹約作詞，錢雷作曲，那英演唱。2015年4月19號，那英、高曉松、黃曉明亮相北京交通大學「何以笙簫默之默」發佈會，公開呢隻單曲。
尹約，係中國大陸作詞人、製作人、高曉松主持嘅知名脫口騷節目《曉說》嘅主編。憑住首次做製作人為周深製作嘅專輯《深的深》入面嘅主打歌《藍色降落傘》，佢攞到第25屆東方風雲榜最佳作詞。代表作《默》、《藍色降落傘》、《大魚》、《風清揚》、《玫瑰與小鹿》等。
作詞嘅王平久話《哥哥》呢隻歌嘅靈感係嚟自佢同佢阿哥嘅感情故事。喺王平久眼內，阿哥係佢一把遮，幫到佢遮風擋雨。喺奧運病好之後，佢諗返以前佢阿哥對自己嘅一點一滴。有日，王平久用咗10分鐘發咗140字嘅訊息畀佢阿哥「哥從小我一直問你，為什麼你是哥我是弟，哥你總是那樣嚴厲，為什麼愛我從不放棄……」，於是佢將呢段文字放入歌詞入面。
而北京電視台春晚嘅兩位導演咁啱喺親情演唱會出現，佢哋聽完呢隻歌受到打動，仲話「可能每個人都有一個心中的哥哥，兄弟情是不拘於血緣關系的精神依靠和情感寄托」，於是佢哋希望將親情納入2010春晚主題曲，結果呢隻歌成功做咗該年度嘅春晚主題曲。
祖曲卡 ，OBE，英國搖滾樂同爵士樂歌手，喺1969年胡士托音樂節成名，佢把磁性歌喉，台上做彈結他同鋼琴嘅動作，係佢嘅生招牌，翻唱樂隊披頭四 With a Little Help from My Friends 而上英國流行榜冠軍。
1974年主唱 You Are So Beautiful 視之為代表作。祖曲卡攞過幾次格林美獎，包括1983年同 Jennifer Warnes 合唱嘅電影《衝上雲霄》主題曲 Up Where We Belong。
2000年，喺索尼音樂娛樂做過音樂製作人。2002年，喺第三屆音樂風雲榜憑《滿江奇跡專輯》攞到最佳音樂人提名。2008年，喺北京流行音樂典禮憑《薛之謙專輯》攞到最佳專輯製作人提名。佢為郁可唯主唱電影《小時代》主題曲《時間煮雨》作曲，而呢首歌仲引起爭議，話涉嫌抄襲日文歌《風車》。
2008年，做過搜狐電影音樂節總監。2010年，做過北京國際電影節音樂製作人。2012年，為《驢得水》主題曲《我要你》作曲同填詞。2014年，做過《任天堂》音樂劇嘅音樂製作人。佢都做過《白日夢》音樂劇嘅音樂製作人。
天涯歌女，又叫天涯歌，係國語歌，出自馬路天使呢套戲。戲一九三七年出品，曲係賀綠汀作，詞係田漢寫，戲中由演小紅嘅周璇唱。戲中唱咗兩次，一幕係小紅同小陳隔里，閣樓對窗，陳奏二胡小紅唱。另一幕係小紅喺酒樓，向小陳喊住演唱，唱咗兩段，小陳拍檯離去。
聯合公園係一隊來自美國加州嘅樂隊，亦被認為係Nu Metal中最成功嘅樂隊，聯合公園喺2000年以首張專輯Hybrid Theory喺主流音樂市場上取得成功，嗰張專輯銷量超過2,400萬隻 ，佢哋跟住出嘅Meteora大碟都好賣得，喺2003年嘅美國告示牌200專輯榜排第一。
切斯特·本寧頓加入之後，佢哋改名做Hybrid Theory，即係佢哋首張專輯嘅名。改名冇耐，佢哋又改名做Linkin Park，既係幽默嘅說法，亦對聖塔莫尼卡市嘅林肯公園表示敬意，因為切斯特日日都會揸車經過嗰度。
2003年，佢哋出咗全新大碟《Meteora》，當中Numb、Faint、Somwhere I Belong等多首單曲都大受歡迎並打入各大流行音樂排行榜。同年，佢哋同其他兩支著名樂隊Limp Bizkit同Metallica參加咗Summer Sanitarium Tour 2003。
2004年Linkin Park開始Meteora World Tour，重搵埋P.O.D.、Hoobastank等樂隊參與呢個Tour。而2004年Linkin Park嘅「Projekt Revolution 2004」分為兩部分。
主要部分參與除咗佢哋，重有Snoop Dogg、The Used、Korn和Less Than Jake等人，參加第二部分嘅就有No Warning、Ghostface、Funeral For A Friend、M.
2007年佢哋推出Minutes to Midnight大碟，又參加咗戈爾搞嗰個Live Earth氣候危機慈善演唱會，之後重開始咗佢哋新一輪嘅Tour，而11月16號喺台北中山足球場演唱會中，就吸引咗近4萬名樂迷朝聖，係呢次Tour中亞洲人數最多嘅一場。
《You Raise Me Up》係首流行歌，由神秘園組合嘅Rolf Løvland作曲，Brendan Graham填詞。首歌收錄喺神秘園2002年嘅專輯《Once in a Red Moon》，由愛爾蘭歌手Brian Kennedy唱。
《You Raise Me Up》係最成功嘅挪威歌曲之一。首歌喺基督教圈子有爭議性嘅流行歌，出現過喺葬禮等場合。2006年9月21號，《You Raise Me Up》成為首隻喺音樂網站MusicNotes.
響1995年，樂團因《Nocturne》一曲贏咗歐洲電視台聲樂比賽。之後，佢哋推出第一張專輯《Song From A Secret Garden》，呢張專輯響全世界售出咗100萬張，並響愛爾蘭、香港、紐西蘭得到「黃金唱片」嘅稱號，更喺1996年、1997年兩年響美國 billboard 新紀元音樂排行榜上榜。
愛，不解釋係中國歌手張杰出嘅第九張專輯，喺2013年12月20號發行，並收入9首新歌。《愛，不解釋》呢首歌係由李焯雄填詞，蕭煌奇作曲。張杰憑住呢首歌獲得第4屆MusicRadio音樂之聲全球流行音樂金榜年度點播冠軍、第18屆全球華語榜中榜最佳音樂錄像帶、2013年度中國TOP排行榜年度最佳金曲等獎項。
係中國廣東廣州嘅一間大型體育館，喺2008年10月15號喐手起，2010年8月30號起好，位置喺黃埔區蘿崗鎮，香雪三路同香雪四路之間、開創大道以北、香雪大道西以南嘅位置。呢間體育場係廣東第一間按NBA國際標準設計嘅籃球館，亦係繼北京嘅五棵松體育館、上海世博會演藝中心之後，第三間將體育、演藝活動整埋一齊嘅大型綜合場館。
李毓芬係華語樂壇女歌手、演員、模特兒，出生於臺灣臺北市。出道時拍攝過風色幻想online、神魔online等網上遊戲嘅廣告。曾經係歌唱組合Dream Girls嘅成員，亦有喺偶像劇演出。除咗演藝同音樂事業，仲會喺各大時裝騷擔任模特兒。
李毓芬曾經係Vogue HK同Rollacoaster等著名時尚雜誌封面嘅常客，仲經常參與各大時裝騷同品牌活動，例如曾經被邀請同品牌Coach一齊參加Vogue紐約時裝週。喺2023年2月，李毓芬又受邀請出席倫敦時裝週等多個頂級品牌嘅時裝騷。
此外，李毓芬積極宣揚女權主義，之前曾經發起 #EmpowerHer捐贈項目，提高全球關注一啲以女性為中心嘅慈善組織嘅認識同支持。項目籌到嘅所有錢都捐咗畀指定嘅非營利組織，包括美國Women in Music，仲有歐洲、非洲同美洲的Beats by Girlz、香港嘅Teen's Key和新加坡嘅Daughters of Tomorrow。
2022年12月9日，李毓芬喺自己嘅YouTube同微博上出咗佢嘅《再見公主》MV，喺 24 個鐘之後，喺 YouTube 頻道嘅影片點擊率突破 470 萬。10日內YouTube上面嘅瀏覽量達到4,800萬，不過遭到網民質疑以灌水方式造數。
《色模》，原名《我要做𡃁模》，係一套因香港社會興起少女模特兒熱潮而拍嘅電影，喺2009年9月開鏡，但直到2015年先上畫，由周柏豪、趙碩之、賈曉晨、陳百祥、羅家英、曹查理、戴夢夢、艾美琦、陳若嵐、董敏莉、王合喜、黃嘉樂、梁焯滿主演，羅惠敏、仁傑執導。
最初開拍嗰陣，仲搵嚟趙碩之、陳若嵐、王璐瑤、周柏豪、黃家樂、賈曉晨、顏后君、李婷婷同埋郭思琳等人出席記者招待會。之後重到國際展貿中心舉行一場「𡃁模」比賽。但係電影之後冇咗下文，多年後據報電影已殺青，不過一直無上映。
去到2015年，電影被加入大量情慾情節後，以《色模》嘅名義上映。亦由於呢啲改動，一套笑片變成咗情色片，而六年後人氣地位有所提升嘅周柏豪，就成為咗情色片主角。對於呢個改動，周柏豪話只係感到無奈，而且無被通知。
2019年度勁歌金曲頒獎典禮於2020年1月18號喺下晝3點半喺將軍澳電視廣播城一號錄影廠舉行，同日夜晚8點半喺無綫電視翡翠台轉播，由陸浩明、區永權、許文軒擔任司儀。今屆頒獎禮以「讓音樂...延續感動」為主題。
喺2019年6月16號舉行「譴責鎮壓，撤回惡法」大遊行前夕，梁凌杰喺金鐘太古廣場高位掛上標語橫額示威，提出撤回逃犯條例修訂草案、釋放612警民衝突被捕人士，同埋行政長官林鄭月娥引咎辭職等訴求，之後當晚佢高處墮下身亡，成為香港修例風波入面嘅首名死者。
行政長官林鄭月娥同警方分別各自暗示同明示指出梁凌杰係死於自殺。但係，佢老豆指出梁凌杰身亡之後一年佢盡受警方冷漠對待，佢代表律師曾經多次向警方發信要求對方提交死因調查報告，但係仍然未有結果，質疑個仔遭遇不公平對待。
梁凌杰生前單身，同父母喺元朗同住，屋企亦有姊妹。根據《香港經濟日報》同《晴報》報導所講，梁凌杰平日樂於行善，曾經籌款協助中國湖南省起希望小學，又到當地見證學校竣工，又曾經參與派米活動同探訪長者中心，同埋透過宣明會助養一名嚟自馬拉維嘅視障男仔。
從90年代到而家，香港成立咗唔少新嘅收費電視台，例如衛星電視、有線電視、寬頻電視等等，但係整體觀眾人數同影響力仍然遠遠唔及無綫，箇中嘅原因，係翡翠台所製作嘅免費節目嘅質素已經可以滿足到大部份香港觀眾，而唔駛再花費收睇收費電視。
廣州而家有兩間有綫電視台，一間係「廣州有綫珠江數碼」，由「廣州電視台」負責接收衛星信號播出，另一間係「廣東有綫廣播電視網絡股份有限公司」係由「南方電視台」負責接收衛星信號播出。監管廣州市有綫電視嘅政府機構係「廣州市新聞出版和廣播電視局」，監管廣東有綫電視嘅政府機構係「廣東廣播影視局」，呢兩間政府機構都有網上投訴項目，如果觀眾發現翡翠台或者明珠台等等境外電視台被插播圖標廣告，有綫電視就係犯咗法，觀眾可以立即舉報投訴。
喺廣州，「省綫」插播嘅本地廣告比較少，所以不時都可以睇到香港翡翠台嘅原裝廣告，而「市綫」就將翡翠台當做自己嘅電視台一樣，喺黃金時段不斷播當地廣告，而且就算當地廣告已經播完，都仲係唔肯轉返返去，而係繼續播宣傳自己廣州電視台節目嘅宣傳片，令到當地嘅翡翠台觀眾錯過咗節目嘅開頭同最尾幾分鐘內容。
喺2009年6月12號前，市線同省線都係用獨立嘅信號源。由於有線電視審查境外電視嘅判斷時間僅有大約30秒，因此好容易造成誤判或漏判。廣州有線喺2009年6月4號因為遮漏咗幾十秒《六點半新聞報道》關於紀念六四事件嘅片段，導致部分編輯畀人停職同埋處罰，而廣州有線亦因此冇咗獨立接收香港電視嘅權利。
自從嗰日之後，廣電總局規定由2009年6月12號凌晨開始，廣東省轉播嘅境外電視頻道，必須採用廣東省有線電視作為訊號來源。就係因為咁樣廣州有線轉播嘅境外電視頻道畫質一直惡劣，無綫台徽三基色喺部分區級有線入面嘅紅色經常變成黑白。
喺廣東省其他城市收睇到嘅翡翠台節目都係嚟自廣東有線廣州省網或U互動源，呢個信號就係喺廣州市播放嘅信號，當呢個信號傳送到下面縣市嘅時候，就會再畀當地市級電視台、縣級電視台、同埋鎮級電視台層層插播，結果往往會導致插播廣告超時，而且由於插播廣告嘅質素參差不齊，通常最底下嘅電視台插嘅廣告最核突。
喺洛杉磯有線電視同三藩市有線電視播放，以粵語轉播，著重提供南加州嘅訊息。除咗全日轉播香港，美國同國際新聞之外，另外有當地新聞同社區消息。資訊性節目包括財經報導同時事談討節目。另外有連續劇，娛樂新聞，兒童節目，音樂節目，生活資訊，旅遊節目等等。
重有翡翠美東台同翡翠美西台，都以粵語轉播為主。翡翠美東台畀觀眾收睇TVB劇集，馬拉松式不停播放，畀班觀眾一次過睇幾集。TVB劇集分時裝同古裝兩大類。時裝劇包括動作、喜劇、合家歡、浪漫愛情、科幻等等。而古裝劇集就包括參考自中國文化歷史同文學巨著嘅功夫武俠片同歷史巨獻，翡翠美西台提供多元化節目，多數係TVB製作。
第二輯派出「問題專員」鄺潔楹、陳婉衡、陳雅思、梁芷珮、梁凱晴、葉韋彤、胡慧冲、潘梓鋒去台灣、日本、韓國、美國、加拿大、法國、泰國，搵當地風土習俗同奇聞趣事，主持重會搵嘉賓玩問答遊戲，最後可以將分數兌換成港紙或者冷門貨幣。
余德丞係香港男主持、演員同模特兒，無綫電視前藝員，2015年1月開始做細路節目《Think Big天地》同《Think Big大明星》嘅主持，間唔中亦會幫無綫電視做講波佬，例如2020年英格蘭足總盃決賽。
節目原型叫《阿姐有乜未見過》，都係個遊戲節目，由汪明荃、森美、蘇永康主持，2018年12月20號錄影咗一集。後尾汪明荃覺得個節目拍得差，電視台就改變節目形式，請嘉賓分組玩幾個回合遊戲爭獎金獎品，又加埋余德丞做主持，2019年3月6號開始錄影。
陳貝兒係香港節目主持。佢由加拿大回流香港後，曾經係香港有線電視娛樂新聞台「主播一姐」，之後過檔無綫電視做節目主持。2017年，陳貝兒主持嘅《嫁到這世界邊端》得到唔少關注，近年佢開設咗素食餐飲品牌Green Common。
2017年，佢同結咗婚六年嘅老公黃國棟搞離婚手續。2019年，節目去到第三輯，陳貝兒都仲係單身，但就覺得因為個節目，對感情嘅態度有好大嘅轉變，無因為一次嘅失敗而卻步，希望緣份快啲嚟，搵到佢嘅Mr.Right。
陳貝兒係親中派人士。喺2016年旺角騷亂嘅時候佢有份譴責示威者。另外，陳貝兒曾經多次為中共宣傳嘅新聞節目擔任主持採訪，其中包括宣傳《粵港澳大灣區發展規劃綱要》嘅新聞節目《沿途有你》， 同埋宣傳中國經濟發展嘅《無窮之路》。
鄭元暢嘅阿爸阿媽喺佢小學嘅時候離婚，高中畢業後，佢獨自到台北發展，入咗「凱渥模特兒經紀公司」。2003年憑偶像劇《薔薇之戀》出道，飾演核心人物韓葵，並以佢表演或知名度，當時媒體指稱為2004年演藝界嘅強勢黑馬，該劇喺2004年攞到電視金鐘獎「年度最受歡迎戲劇節目獎」，佢亦成為凱渥模特兒經紀公司第一位跨足戲劇並獲成績嘅模特兒。
2004年，同許瑋倫合作拍攝第二部電視劇作品《撞球小子》，首度擔綱男主角。2005年主演偶像劇《惡作劇之吻》，劇中聰明帥氣嘅白馬王子形象獲得迴響，創下個人事業高峰，並喺2007年拍攝續集《惡作劇2吻》。
2012年，佢連同陳妍希同幾位股東合資創辦「妳是我的命運 Destino」東南亞風味義法餐廳，並喺當兵前一日，開設經紀公司「M.I.E最大國際娛樂公司」。2012年8月8號入伍，為陸軍2142梯次，宜蘭金六結新訓，結訓後分發到海巡署，喺2013年7月17號正式退伍。
黃嘉千喺淡江高級中學同美國基督教効力會基督書院畢業。初頭以歌手身分出道，之後重心喺戲劇演出同做節目主持。2005年，拍緊東森綜合台電視情境連續劇《艾曼紐要怎樣》嗰陣，同劇入面嘅加拿大籍演員夏克立相戀，2006年9月2號2人喺加拿大完婚。
高以翔1984年9月22號喺台北出世，小學移民加拿大，喺溫哥華讀書。太爺曹振聲曾經係上海法租界公董局總翻譯。爺爺係臺北市迪化街附近嘅地主。阿爸曹道成曾經做過米芝蓮台灣代理商總經理。阿媽陳細珍係馬來西亞華僑，曾經喺1970年贏得檳城選美活動。
2005年，高以翔返台灣後因為出席好多時尚派對、電視節目，受媒體、雜誌注目，連同丁春誠、陳紹誠、藍鈞天四人被封為「真人版嘅F4」，一般稱為「時尚F4」。四人同係嘉裕西服2008秋冬季產品拍攝目錄並走秀，並於2009年4月推出四人的第一本書《遇見時尚F4》。
《不要怕》係彝族民謠歌。2008年由四川涼山州嘅彝族音樂人莫西子詩寫，山鷹組合成員瓦其依合演唱並收錄喺佢2010年出嘅個人專輯《黑鷹之夢》。呢隻歌嘅歌詞質樸兼且旋律打動到人，反映彝人嘅樸實同堅強。2012年喺《中國好聲音》選騷比賽到，參賽者吉克雋逸喺決賽翻唱咗呢隻歌，令呢隻歌出名咗。
《拒絕再玩》係香港歌手張國榮喺1987年8月21號由新藝寶發行嘅《Summer Romance》唱碟入面第一隻主打粵語歌。由林振強填粵語版嘅詞、娃娃填國語版嘅詞，唐奕聰編曲同監製，玉置浩二作曲，張國榮演唱。
呢隻歌係改編自日本搖滾樂團安全地帶嘅歌《じれったい》。呢隻歌後嚟仲喺1987年12月10號被張國榮唱咗隻國語版，收錄喺《拒絕再玩》唱碟。廣東話版嘅《拒絕再玩》係講緊男女情愛入面嘅遊戲規則，而國語版就升級到唔想被社會規則束縛。
《Adventure of a Lifetime》係英國搖滾樂隊Coldplay嘅歌。呢隻歌喺佢哋第七張錄音室唱碟《A Head Full of Dreams》度以第一隻單曲喺2015年11月6號發行。
佢哋喺1997年同帕洛風唱片公司簽約錄製唱片。喺2000年，佢哋嘅首張專輯《降落傘》登上咗英國排行榜嘅首位。2001年，佢哋發行咗第二張專輯《玩過頭》，收錄咗好多首廣受歡迎嘅歌，賣咗超過一百五十萬張。
佢哋第三張專輯《XY密碼》亦成為2005年最暢銷嘅專輯。喺2008年，佢哋第四張專輯《玩酷人生》亦成為英國史上銷售最快嘅專輯之一，收錄嘅同名歌曲重成為英美排行榜第一名，創造咗下載量嘅新紀錄。2011年，佢哋第五張專輯《彩繪人生》正式發行，上市三日就賣超過122,000張，成為2012年其中一個銷售最多嘅唱片。
佢喺蘇格蘭嘅私立愛丁堡學院同根德郡嘅根德郡坎特伯里學院畢業，之後去咗倫敦大學學院讀書。2004年，佢同佢好朋友喬安娜·布里斯頓結婚，喺西敏市低調咁搞咗典禮。佢哋有一個女，喺2006年9月17號出世。2007年3月，酷玩樂隊嘅發言人證實佢已經同喬安娜離婚，完咗三年嘅婚姻，但仍然為妮可建立幸福童年而頻繁接觸。
Christopher Anthony John Martin係英國歌手、詞曲作家、音樂製作人、多樂器演奏家。佢係酷玩樂隊嘅主唱，係負責樂隊主要嘅詞曲工種。佢喺英格蘭德雲郡出世。佢喺出名嘅私立男學英格蘭多實郡嘅Sherborne學校讀書，之後佢喺倫敦大學學院攞到希臘文同拉丁文雙主修研究嘅一級榮譽學位。
喺湖南衛視《歌手2019》第四輪踢館賽入面，楊坤翻唱並改編呢隻歌，之後就發生版權爭議事件。3月23號，節目組通過官方微博發表聲明，表示喺節目播出之前就攞到詞曲作者同版權方嘅電視播出授權，而芒果TV都同緊版權方華納音樂積極溝通，一齊推進版權事宜，爭取盡快攞到網上影片同音頻傳播權。
佢喺臺語家庭長大，令佢喺往後對創作臺語音樂情有獨鍾，佢由細喺教堂彈鋼琴、學二胡，喺松山高中讀書嗰陣加入熱音社，讀大學嗰陣喺過校內餐車打工、接配樂工作、廣電系畢製、報名金旋獎同埋同高中熱音社朋友成立茄子蛋樂團，2013年發行首張EP《猶原佇這》，後嚟樂團成員因為各自生涯規劃而離開到創始團員得返佢一個。
陳少琪，係香港著名音樂人同多方位創作人，兼任填詞人、作曲人、唱片製作人、演唱會策劃同監製，都出版過小說、散文同寫電影同舞台劇劇本。佢係陳式音樂有限公司董事總經理、香港作曲及作詞家協會理事同中國音像著作權集體管理協會顧問。
呢隻歌係中國大陸好紅，歌詞亦都瑯瑯上口。呢隻歌原本唔係畀劉歡去唱，但因為原本嗰個人唱得好有「賊」嘅味道，所以先換咗劉歡去唱。喺歌詞入面嘅「天上的星星參北斗」係形容緊「梁山好漢」嘅結構。2019年，劉歡喺湖南衛視《歌手2019》第五期再唱呢隻歌，並攞到嗰集觀眾票選第一名。
《夜》係劉歡想表達自己心情感觸嘅一隻歌。歌詞入面有「挪威森林」、「花房姑娘」、「卜戴倫」同埋「粉紅弗洛伊德」，而呢啲都係滋潤佢生命嘅音樂力量。歌詞亦都混搭埋法文，例如「Lacrimosa」。2017年，劉歡喺浙江衛視《中國新歌聲2》再唱咗呢隻歌。
劉歡寫呢隻歌係以中國人嘅故土情懷做主題。隻歌喺前奏、間奏同尾聲部分加入由鄭楚馨童聲演繹嘅曹操詩作《觀滄海》。隻歌用咗中國元素嚟描繪屋企過往嘅大海吞吐日月、包蘊萬千嘅壯麗景象，從而反襯出而家爲咗生存要帶着地球流浪嘅壯烈情懷。
呢隻歌被北京人民藝術劇院攞咗嚟做《知己》話劇嘅主題曲。歌詞入面嘅「人鬼天地」亦都表達出一生人嘅經歷。呢隻片頭曲同片尾曲《情怨》一樣，都係將中國傳統戲曲元素融入流行曲度。劉歡喺湖南衛視《歌手2019》第八期唱咗呢隻歌，並攞到嗰集觀眾票選第三名。
呢隻歌係劉歡喺1987年寫落嘅歌。隻歌依家係國語版，但劉歡去起稿寫呢隻歌嗰陣係用法文嚟寫。《璐璐》呢隻歌係講緊佢同佢老婆嘅戀愛，而呢隻歌嘅歌名就用佢老婆「盧璐」個名去起。喺1987年年底，佢老婆去北京請佢去錄湖南衛視嘅元旦晚會，佢哋兩個一見面就一見鐘情，用咗9日時間就閃婚。
粉紅色的一生或譯玫瑰花人生係響2007年法國電影製作中皮費最大嘅一部。個古係講法國三十至六十年代最紅歌星伊蒂琵雅芙嘅戲劇人生。部影片嘅蒙太奇手法好獨特，穿插介紹咗渠嘅童年天真、中年事業同埋啲情場趣事，劇作到好似架扭計過山車咁波折。
《流浪地球》係2019年上畫嘅中國大陸3D科幻電影，係喺劉慈欣寫嘅同名小說度改編返嚟，由郭帆導演，劉慈欣監製，吳京、屈楚蕭、李光潔、吳孟達同埋趙今麥領銜主演。呢套戲講緊太陽係噉膨脹到就嚟吞噬嗮成個太陽系嗰陣，人類社會開啟咗「流浪地球」計劃，用嗮冚唪唥嘅力量嚟整「行星發動機」，諗住帶埋地球走佬離開太陽系，伹係經過木星嗰陣就發生咗啲意想唔到嘅嘢。
《Une vie d'amour》係Charles Aznavour嘅歌。由Charles Aznavour負責演唱同填詞，Georges Garvarentz負責作曲。而俄文版嘅歌詞就由Natalia Konchalovsky去寫。
呢隻歌嘅曲風係Electronica，喺當年嘅華語樂壇算係少有嘅曲種嚟。劉歡當年聽住Portishead同化學兄弟等國外藝人做嘅電子音樂、Trip hop曲風，就覺得呢類音樂好新潮同埋好鐘意呢類音樂，所以佢就寫咗呢類嘅歌落嚟，而《Far Away》呢隻歌就係佢其中一個作品。
《Norwegian Wood 》係英國樂隊披頭四嘅歌，主要由約翰連儂寫，過門部分同保羅麥卡尼一齊寫。隻歌收錄喺1965年出嘅唱碟《Rubber Soul》度。呢隻歌係第一隻用錫塔琴嘅搖滾樂隊歌，由樂隊主音結他手佐治夏里遜彈。
2007年，出第一張唱碟《獨聽》。2015年，參加《中國好歌曲》第二季，唱咗佢自己寫嘅《從前慢》之後入咗劉歡嗰組。2015年，同林二汶搞咗「關於時間的歌」演唱會。2016年，幫《我在故宮修文物》寫咗電影配樂。
《City of Stars》係賴恩高斯寧同愛瑪史東喺電影《星聲夢裡人》入面唱嘅歌，該曲同時係電影嘅主題曲，由Justin Hurwitz作曲、Pasek and Paul作詞。隻歌攞到第74屆金球獎最佳原創歌。
史東參加過 FOX 嘅電視劇集 Drive 演出，之後演過幾部電影，其中2009年驚嚇喜劇片《喪屍樂園》同2010年嘅青春喜劇片《緋聞教主》做主角，憑《緋聞教主》後獲提名為金球獎音樂及喜劇類電影嘅最佳女主角。
喺歌詞入面嘅「柏拉圖的愛情」、「佛洛依德的夢境」、「莎士比亞的戲劇」，「愛因斯坦的大腦」等，都講咗范曉萱對生活嘅睇法。臺灣歌手田馥甄亦都翻唱過呢隻歌。2019年，劉歡同譚維維喺湖南衛視《歌手2019》總決賽第一輪演唱，並成功晉級第二輪。
《歌聲妹影》係臺灣歌手張惠妹出嘅第六張專輯。呢張專輯用香港紅磡演唱會現場收音錄製，突顯出張惠妹穩定嘅現場唱功，都被國際認可為三星帶花專輯係華人歌手第一位，被評為華人音樂史嘅驕傲，彰顯張惠妹扎實深厚、高雅多元嘅音樂教養。
《發燒》係臺灣歌手張惠妹出嘅第十張專輯，延續前張專輯《真實》嘅妹式情歌同妹式舞曲。但唯獨《下一個人》走比較小品風格。而最特別嘅係《Katsu》，Katsu係阿妹原住民嘅花名，係日文「勝利」嘅意思，阿妹以呢首歌表達出一個細路女離開原住民老家，走向未知嘅旅程，而嗰個細路女就係而家嘅自己。
《我要快樂？》係臺灣歌手張惠妹出嘅第十三張國語專輯，亦都係佢喺華納唱片嘅最後一張專輯。同前作《也許明天》比喺銷量上失利，造成事業低潮期，呢張喺一年半後推出嘅《我要快樂？》專輯作品喺銷量同評價上好成功，重新將張惠妹推上另一波歌唱事業高峰，喺台灣賣咗16萬張，全亞洲賣破200萬張。
《Amit 2》係臺灣歌手張惠妹出嘅第十八張個人專輯，都係佢以卑南族族名阿密特為名推出嘅第二張專輯，喺2015年4月4號發行。呢張專輯曲風有阿密特式搖滾怒吼，同首次嘗試嘅雷鬼曲風。涵蓋咗女性平權議題、以藝術作品嘅靈魂做出發嘅歌，甚至係阿密特嘅自我解剖等，以高難度嘅曲風再次震撼樂壇。
《偷故事的人》係臺灣歌手張惠妹出嘅第十九張個人錄音室專輯，喺2017年12月12號發行。呢張專輯集結咗幾位金曲歌王歌后同金曲製作人，有星加坡歌手林俊傑、臺灣歌手周杰倫、艾怡良、徐佳瑩等人創作，從錄音編曲到製作都係高水準嘅專輯。
《夢想星搭檔》係央視嘅品牌節目，力求做中國現象級嘅音樂公益節目。撒貝寧同曾寶儀繼續主持《夢想星搭檔》第二季，呢個節目喺2014年12月21號起登陸中央電視台綜合頻道黃金檔，每星期日夜晚8點5分播出，明星搭檔們加上人氣好高嘅公益加油大使，《夢想星搭檔》第二季勢必引發一股音樂公益狂潮。
呢期係夢想星搭檔第二季第5場嘅競演、為第三輪積分賽。第5期，喺北京時間2015年1月18號央視綜合頻道播出。第三輪，吉克雋逸同杭蓋樂隊加入比賽、為第2位補位組合，替補彭佳慧同美聲四季喺第二輪遭到淘汰。
另外，電音嗨歌《夢寐以求》係以創新嘅中文EDM曲風，激勵人心嘅歌詞鼓勵大家勇敢革命追求《夢寐以求》嘅生活。《夢寐以求》揾咗美國當紅嘅亞裔音樂團體「遠東韻律」編曲混音、MV編舞重揾埋好萊塢天王天后御用編舞老師操刀，就似「夢寐以求」嘅黃金陣容團隊跨國打造下，令呢隻歌做咗王力宏新專輯《你的愛。
呢張專輯主要喺搖滾歌同抒情歌。蘇打綠憑住呢張專輯喺第18屆金曲獎入圍幾項大獎，仲攞到最佳樂團獎同最佳作曲人獎《小情歌》，呢張專輯幾次排返各大銷售排行榜上，係蘇打綠早期最成功嘅其中一張專輯。呢張專輯嘅預購贈品係《小情歌Demo》，喺攞專輯嗰陣送埋。
呢隻歌改編自日本歌手高橋優嘅歌《ヤキモチ》，係MBS電視台金曜晚劇場《深夜食堂3》嘅主題曲。喺大學一年級嗰陣，佢同佢個老友米果喺一次偶然嘅機會揀中呢隻歌同改編呢隻歌，米果負責填中文詞，佢就負責唱。隻歌喺出咗一段時間後，攞到成億播放量同40幾萬評論量，馮沁苑嘅知名度都因為咁而提升。
《蜂鳥》係吳青峰為李易峰、江疏影主演嘅青春勵志劇《我在北京等你》嘅片頭曲。由吳青峰填詞、作曲、編曲同演唱。喺2019年2月27號以數碼形式單曲發行並收錄喺《我在北京等你》原聲帶。呢隻歌係講緊為夢想奮鬥嘅心聲，吳青峰起呢個歌名嗰陣係用咗西方嘅典故同埋神話。
吳青峰喺收到劇組嘅邀請後，就開始寫呢隻歌，佢為咗避免咁直接去表達，所以揀咗嬌小嘅「蜂鳥」角度入手去寫呢隻歌。佢話呢隻歌係佢自己寫，用「蜂鳥」去鼓勵依家追緊夢嘅人要努力，希望鼓勵到大家再艱難都要堅持行落去。
呢隻歌嘅歌詞有部分係吳青峰喺2006年寫嘅《小情歌》。吳青峰覺得佢寫嘅歌詞係反映到佢做咗十幾年歌手，覺得佢自己好配做歌頌者呢個角色。喺出咗呢隻歌之後，有網民一度覺得吳青峰呢隻歌同蘇打綠《小情歌》有段好似，覺得佢抄歌，之後喺微博下面鬧佢。
2010年，張鈞甯喺中央大學產經研究所高分畢業，當時佢嘅碩士論文「我國演藝人員經紀管理之法制問題」標題入面兩隻字涉及到「我國」兩字畀大陸網民認為係台獨言論，因此引發外界關注。2020年9月6號，佢喺個人微博聲明「堅定地認同自己中國人身分」獲藍營力挺。
DJ Tommy，又叫張天誌，原名張進偉，係香港DJ兼音樂製作人，1999年曾經同MC仁、李燦森等2人夾粗口歌樂隊大懶堂，2004年同陳冠希、陳奐仁合作搞CMD唱片公司，2011年自己搞個天誌藝人管理公司，旗下藝人有農夫等。
呢張唱碟由2011年已經開始籌備，並請到唔少出名嘅台灣音樂人參與創作，有王治平、黃韻玲、陳小霞、蔡健雅同埋吳青峰等。第一主打《正好》喺5月6號正式喺香港派台，並幫佢帶嚟首隻903專業推介同新城勁爆榜國語冠軍歌。
呢張唱碟派台歌有四隻，有《正好》、《霧裏看花》、《追風箏的風箏》同《加大力度》。同時亦係容祖兒史上派台成績最好嘅一張國語唱碟，三隻國語作品除咗全部上咗四大流行榜外，歌曲《加大力度》更加係容祖兒第一隻國語三台冠軍歌。
李玟，喺香港出世，9歲時移民美國加州舊金山，加州大學爾灣分校生物學士。1993年喺香港展露頭角，1994年向臺灣發片同出名。佢係首位進入美國歌壇嘅華語歌手、首位全球發行英語專輯嘅華語歌手、因演唱《臥虎藏龍》主題曲，做咗首位上奧斯卡金像獎頒獎典禮獻唱嘅華語歌手、首位喺NBA籃球賽中場演唱美國國歌嘅華人歌手、首位華人歌手獲邀喺美國洛杉磯華特迪士尼音樂廳舉辦個人演唱會。
李玟喺2023年7月5號離世，由於佢生前喺中國、香港同台灣都享有知名度，所以佢嘅離世引起咗各地一定程度關注，其中包括針對李玟生前政治立場嘅討論，李玟同佢老公生前嘅感情糾紛，同埋佢參與《中國好聲音》嘅時候被欺凌嘅經歷。
1993年參加香港無綫電視新秀歌唱大賽獲得亞軍。啱啱出道時，李玟隸屬香港華星唱片，同鄭秀文、許志安、梁漢文、車沅沅、陳浩民、張崇德同張崇基合唱過廣東單曲《愛情傻戀La La La》同華語單曲《愛情動感La La La》。
1995年6月，李玟出咗一直想出嘅英語專輯《Brave Enough To Love》，第一個月即大賣130,000張，其中一首《Come Back To Me》重係佢第2張華語專輯《答應我》入面《真心真意》嘅英語版，由佢自己填詞，其他歌就係翻唱作品。
1996年6月，加盟台灣新力音樂嘅李玟，首次同台灣知名作詞人、素有女歌手幕後推手稱號嘅姚謙合作，出個人第4張華語專輯《CoCo李玟》。係佢喺索尼嘅新出發，呈現出更多元、深切嘅音樂內容。首隻主打歌《往日情》由鮑比達作曲、姚謙填詞，同搭上台灣熱門八點檔《第一世家》電視片頭曲，為咗捕捉最單純自然嘅表情同肢體，於是CoCo以深情感性、成熟動人嘅聲音詮釋「往日情」。
專輯中另一隻主打歌曲《無處躲雨》，亦係當年度Coco代言嘅妮維雅保濕乳霜廣告曲。專輯喺1996年金曲龍虎榜創下年終銷售第2名嘅佳績，僅次於張清芳嘅專輯《大雨的夜裡》，另一首歌《愛我久一點》就係當時衛視中文台首播堂本剛嘅《金田一少年事件簿》嘅台灣代言曲，佢都做代言人，喺每集開場前現身幫集劇情做基本嘅介紹同引言，全新美式R&B舞曲，穿透渾身細胞，佢重係親自編整舞蹈，展現才華。